Diari Oficial de la Generalitat Valenciana


Sumari del DOGV 4389, del 29-11-2002 (2002/12847)

RESOLUCIÓ de 21 d'octubre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual en el carrer Gonçal Barrachina del Pla General d'Ordenació Urbana d'Alcoi.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12553


Data del document
:   21-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * pla d'urbanisme

RESOLUCIÓ de 21 d'octubre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual en el carrer Gonçal Barrachina del Pla General d'Ordenació Urbana d'Alcoi. [2002/12891]
  
Vist l'expedient relatiu al projecte de modificació puntual en el carrer Gonçal Barrachina del Pla General del municipi d'Alcoi (Alacant), i de conformitat amb els següents,
  
Antecedents de fet
  
Primer
  
Acordada l'exposició al públic pel ple de l'Ajuntament d'Alcoi, amb data 28 de setembre de 2001, es va procedir a la publicació de l'anunci en el Diari Oficial de la Generalitat Valenciana núm. 4130, de 19 de novembre de 2001, i en el periòdic Las Provincias, de 30 d'octubre de 2001. Durant el període d'exposició pública no es van formular al·legacions, i el ple de la corporació va procedir a l'aprovació provisional en la sessió realitzada el dia 29 de gener de 2002.
  
Segon
  
La documentació està integrada per memòria informativa i justificativa i plànols d'ordenació i de situació de la modificació proposada.
  
Tercer
  
Consten en l'expedient els següents informes:
  
La Conselleria de Cultura i Educació, el dia 3 de juny de 2002, va emetre informe favorable.
  
La Direcció General de Carreteres del Ministeri de Foment va emetre informe el dia 22 de novembre de 2001, amb el següent tenor literal:
  
«Per este Servici s'ha comprovat que el viaducte de Canalejas, situat al final del carrer Gonçal Barrachina, no és de titularitat del Ministeri de Foment i que la modificació puntual que es pretén no afecta les zones de protecció de la carretera N-340 travessera d'Alcoi.
  
Per tot el que antecedix, este Servici li comunica que, respecte a l'esmentada modificació puntual, no procedix que esta Unitat de Carreteres emeta cap informe sobre això.»
  
Este informe va ser completat amb un altre de 9 de desembre de 2001, en el qual s'indicava el següent:
  
«Com a compliment i ampliació de l'informe emés per este Servici, de 22 de novembre d'enguany, sobre la Modificació Puntual del PGOU d'Alcoi en terrenys situats en el carrer Gonçal Barrachina», cal afegir que, segons l'informe rebut de l'Àrea de Planejament, Projectes i Obres d'esta Demarcació de Carreteres, la titularitat del viaducte de Canalejas, situat al final del carrer Gonçal Barrachina, correspon a la Conselleria d'Obres Públiques, Urbanisme i Transports de la Generalitat Valenciana.
  
No obstant l'anterior, es comunica que continua subsistent l'informe d'esta Demarcació de Carreteres de 23/09/98, sobre la petició d'informe d'eixe Ajuntament, de 21/03/1998, sobre l'estat de l'àrea de l'estrep esquerre del viaducte de Canalejas, quant als condicionants tècnics que han de complir les construccions existents.»
  
Consta igualment que l'Ajuntament d'Alcoi, amb data 20 de desembre de 2001, va sol·licitar informe a l'Oficina del Pla de Carreteres de la Conselleria d'Obres Públiques, Urbanisme i Transports, sense que fins ara s'haja emés, i sobre això el representant de l'esmentat organisme en la Comissió Territorial d'Urbanisme d'Alacant va manifestar la seua innecessarietat.
  
Quart
  
La Comissió Territorial d'Urbanisme d'Alacant, en la sessió de 28 de juny de 2002, va acordar informar favorablement sobre la modificació puntual en el carrer Gonçal Barrachina del municipi d'Alcoi, però supeditar-ne la remissió al conseller d'Obres Públiques, Urbanisme i Transports, fins que s'esmenen les observacions efectuades en la consideració tecnicojurídica segona de l'acord esmentat.
  
Cinqué
  
El director general d'Urbanisme i Ordenació Territorial, el 25 de setembre de 2002, vista la documentació presentada per l'Ajuntament d'Alcoi, va resoldre considerar complit i esmenat l'acord de 28 de juny de 2002, i va ordenar la immediata remissió al conseller d'Obres Públiques, Urbanisme i Transports per a l'aprovació definitiva.
  
Fonaments de dret
  
Primer
  
Respecte del procediment, la tramitació ha sigut correcta d'acord amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant la LRAU), per remissió de l'article 55.1 de l'esmentat cos legal.
  
Segon
  
La documentació està completa als efectes del compliment de l'article 27 de la LRAU.
  
Tercer
  
Quant al fons de l'assumpte el present expedient pretén el canvi de qualificació de dos solars de sòl urbà, ubicats en la part sud del començament del pont del viaducte, qualificats, actualment d'equipament, amb una superfície total de 1.726 m², i es proposa la seua qualificació com a residencial-illa densa, amb un aprofitament de 4.907 m²t i espai lliure. L'àmbit de la modificació es troba ubicat en el nucli antic del municipi, en l'interior del conjunt declarat historicoartístic, i consta al respecte informe favorable de la Conselleria de Cultura i Educació.
  
Es complixen, d'acord amb el que disposa l'article 17 de l'annex del Reglament de Planejament de la Comunitat Valenciana (RPCV), els estàndards aplicables a les modificacions de planejament. Per a això es proposen nous equipaments en l'àmbit del sector afectat per la modificació, de caràcter administrativoinstitucional i educativocultural, amb un total de 1.909 m² de superfície, que suposa una disminució d'aprofitament privat de 5.031 m²t.
  
Per tot el que s'ha exposat, les determinacions contingudes en el present expedient es poden considerar correctes, des del punt de vista de les exigències de política urbanística i territorial de la Generalitat Valenciana, d'acord amb el que indica l'article 40 de la LRAU, segons les consideracions realitzades.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vists els preceptes legals esmentats i la resta de general i pertinent aplicació, i de conformitat amb l'Acord de la Comissió Territorial d'Urbanisme d'Alacant, resolc
  
Aprovar definitivament la modificació puntual del Pla General d'Ordenació Urbana d'Alcoi (Alacant), en el carrer Gonçal Barrachina d'este municipi.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que considere oportú.